Referat fra bestyrelsesmødet i Aabenraa Tennisklub
Mandag den 19. August 2019



Sted: Klublokalet, Stadion

Deltagere: Anna Marie Munk, Torben Christiansen, Else Marie Westergaard, Ralf Gangolf, Mette Tiedemann, Anders Erting, Anne Dorte Agergaard, Anne Duus og Lisbet Matthiesen.



1. Nyt siden sidst v.Lisbet
Minitennis: Juniorerne har fået halltid torsdag fra kl. 16.30 til 17.30 i Arenaen. Opstart er i uge 43, men klubben mangler en træner til at træne juniorerne. Helene og Ralf vil gerne være afløsere, hvis træneren er forhindret. Else Marie vil spørge Kirsten og Keld, om de eventuelt kunne tænke sig at tage træneropgaven.

2. Regnskab  v. Anne Dorte, herunder status på kontingent og faktura ifm vandingsanlæg
Ultimo august er der bogført for 130.000 kr.
Kontingentbetaling: Flere medlemmer har været utilfredse med, at de ikke har kunnet se, at de har betalt deres kontingent på klubbens hjemmeside. Det skyldtes, at kontingentet endnu ikke var blevet bogført.
Ved mødet blev kontingentlisten gennemgået, og der vil blive sendt en rykker til medlemmer, der ikke har betalt deres kontingent.
Regningen for vandingsanlægget blev underskrevet af bestyrelsen, og den sendes til Jan Bundgaard fra Aabenraa Fritidsråd.
Klubben har et overskud på 79.000 kr. pr. 31/7-19.
 
3. Planlægning af Generalforsamling den 21. september, herunder planlægning af turnering om formiddagen 
Der vil være turnering fra kl. 10.00 til 12.00, og generalforsamlingen vil starte kl. 13.00.
I pausen fra kl. 12.00 til 13.00 vil klubben beværte medlemmerne med en vand og en sandwich. Til generalforsamlingen vil der blive serveret kaffe og kage.
Tilmelding til turneringen er nødvendig. Generalforsamlingen vil blive annonceret pr. mail til klubbens medlemmer, hvilket Anna Marie sørger for. Ligeledes vil der blive hængt et opslag op i klubhuset, hvilket Anne Dorte er ansvarlig for.
Anne Dorte vil fremlægge regnskabet 2018. Lisbet vil komme med en årsberetning, derfor må bestyrelsesmedlemmer gerne skrive nogle linjer om deres ansvarsområde til Lisbet inden den 14. september. 
           

   På valg i år er:
             	Lisbet Matthiesen, under overvejelse
	Anna Marie Munk, under overvejelse
[bookmark: _GoBack]	Torben Christiansen, ønsker ikke genvalg
                        Mette Tiedemann, ønsker ikke genvalg
                        2 suppleanter  
	
            Revisor er Hans Jørgen Krogh og suppleant er Svend Nielsen. 
            Til dirigent er Bent Johnsen foreslået.
           
           Praktiske ting:
            Anna Marie laver en tilmeldingsliste til turneringen.
            Ralf køber øl og vand.
            Anne, Anne Dorte og Else Marie bager kage til kaffen.
            Lisbet køber 3 termokander og engangsservice.
            Bestyrelsen mødes kl. 9.30 til klargøring.	

4. Planlægning af Turnering og sæsonafslutningsfest den 27. september 
Turneringen starter 16.30 til 18.30. Efter turneringen mødes klubbens medlemmer til spisning på Skyttegården ca. kl.19.00.
Lisbet snakker med Skyttegården om en fast pris på en menu. 
Anna Marie sørger for tilmeldingsliste og opslag. Tilmeldingen til sæsonafslutning er bindende. Bestyrelsen mødes kl. 16.00 til klargøring.

5. Udgifter til forundersøgelse af nye kunststofbaner v. Torben 
Udvalget vil gerne bruge 6 - 10.000 kr. til undersøgelse af kloakeringen ved klubbens vinterbaner, hvilket er blevet anbefalet af firmaet NKI, der måske skal lave de nye belægninger på vinterbanerne. Det er godkendt af bestyrelsen.  

6. Status på “fondsøgnings” arbejdet v. Torben
Fonde kan først søges efter undersøgelsen af kloakeringen. 

7. Evt.
Bænkene på banerne er blevet repareret.
Panterne har malet borde og bænke ved klubhuset.
Vinterkontingent vil blive opkrævet den 1. november.

8. Næste møde
Aftales efter generalforsamlingen.


Referent: Anne



